钦定古今图书集成/明伦汇编/宫闱典/第037卷 > 穆宗王皇后
## 钦定古今图书集成/明伦汇编/宫闱典/第037卷 > 穆宗王皇后

按《唐书后妃传》：“穆宗恭僖皇后王氏，越州人，本仕家
子，幼得侍帝东宫，生敬宗。长庆时册为妃。敬宗立，上
尊号为皇太后，赠后父绍卿司空，母张，追封赵国夫
人。文宗时，称宝历太后。太和五年，宰相建白，以太皇
太后与宝历太后称号未辨，前代诏令，不敢斥言，皆
以宫为称。今宝历太后居义安殿，宜曰义安太后。”诏
“可。”会昌五年崩，有司上谥，葬光陵东园。